CMAN จับมือ 2 พันธมิตรเยอรมนี ตั้งบ.ร่วมทุนใหม่ ลุยผลิต-จำหน่ายวัสดุก่อสร้าง
CMAN จับมือ 2 พันธมิตรเยอรมนี ตั้งบ.ร่วมทุนใหม่ ลุยผลิต-จำหน่ายวัสดุก่อสร้าง
22 ม.ค. 2562

บริษัท เคมีแมน จำกัด (มหาชน) หรือ CMAN เปิดเผยว่า เมื่อวานนี้ (21 ม.ค.) บริษัทได้ลงนามในสัญญาร่วมทุนกับผู้ร่วมทุน 2 รายจากประเทศเยอรมนี ได้แก่ BERGMANN KALK HOLDING GmbH และ KALKWERKE H. OETELSHOFEN GmbH &amp; Co. KG ซึ่งเป็นผู้ประกอบการที่มีประสบการณ์ในธุรกิจที่เกี่ยวเนื่องกับวัสดุสำหรับอุตสาหกรรมก่อสร้าง เพื่อจัดตั้งบริษัทร่วมทุนในประเทศไทยเพื่อพัฒนา ผลิตและจำหน่ายวัสดุสำหรับอุตสาหกรรมก่อสร้างทั้งในประเทศไทยและส่งออกไปสู่ประเทศอื่นในภูมิภาคเอเชียตะวันออกเฉียงใต้
ทั้งนี้ บริษัทร่วมทุนดังกล่าว มีทุนจดทะเบียน 60 ล้านบาท โดยบริษัทถือหุ้นในสัดส่วน 51% และ BERGMANN KALK HOLDING GmbH และ KALKWERKE H. OETELSHOFEN GmbH &amp; Co. KG ถือหุ้นในสัดส่วนรายละ 24.5% เท่ากัน